als_Latn dik_Latn sag_Latn
Zinedine Zidane u paraqit përpara mediave për të folur për sfidën e nesërme ndaj Osasunas (20:45h). Tekniku u rishfaq në konferencën e mediave 12 ditë pas asaj të fundit (3-0 ndaj Sociedad) dhe pas përfundimit të seancës së fundit stërvitore.
Pezullimi i ndeshjes Celta vs Real Madrid: ”Gjithmonë dëshirojmë të luajmë dhe kuptohet që 15 ditë pa mos luajtur janë shumë, lojtarët duan të luajnë por është marë një vendim që u desht t’a respektonim dhe tani mendojmë për atë që na pret.”
Mesazh skuadrës që të mos shohin tabelën: ”Po, sepse dy ndeshjet tona nuk i kemi luajtur akoma dhe nuk e dimë se çfarë do të ndodhë, mendojmë për të tashmen dhe nuk e dimë nëse do të ketë një datë për ndeshjen ndaj Celtas. Mendojmë vetëm për atë që na pret dhe nuk mendojmë nëse kemi 3 apo 4 pikë më tepër pasi t’i kemi luajtur ndeshjet që kemi humbur.”
Keylor: ”Është shumë mirë dhe kam një skuadër prej 24 lojtarësh. Nuk dua as të shoh e as të dëgjoj e të mendoj se çfarë do të ndodhë më vonë, koncentrohem vetëm tek lojtarë te mi dhe në 4 muajt që na mbeten deri në fund.”
15 ditë pa mos luajtur: ”Nuk e di se si do të ndikoje, do e shohim në ndeshje, ajo që mund të siguroj është që kemi punuar mirë dhe fizikisht jemi mirë, kuptohet që ishte më mirë nëse luanim dhe lojtarët donin diçka të tillë dhe jo vetëm të stërviten. Kjo është mirë kur bën parasezon dhe ajo që më shqetëson është fakti që skemi luajtur.”
Modric dhe Carvajal: ”Do e shohim këtë të Shtunë, ata janë gati dhe janë në listën e lojtarëve të ftuar, por nuk e di nëse do të luajnë.”
Gjyqtarët më keq se asnjëherë më parë: ”Respekt për punën e tyre të vështirë, nuk diskutoj asnjëherë me ta, ndonjëherë të favorizojnë, ndonjëherë të dëmtojnë, por ata tentojnë të bëjnë më të mirën e mundëshme dhe kjo nuk është e vështirë. Nuk them që po bëjnë më keq se asnjëherë më parë dhe nuk e besoj këtë.”
Rikthimi i Bales: ”Shpresoj që Bale të jetë me ne në ndeshjen kthyese kundër Napolit. Ai po punon shumë mirë. E shoh me iluzion dhe i mungon vetëm trajnimi me skuadrën, që është më e rëndësishmja.”
Rinovimi i Iscos: ”Kjo do të vendoset me klubin dhe me lojtarin. Është një lojtarë fundamental për ne, shumë i rëndësishëm. Është një futbollist që më pëlqen shumë.”
Ndeshja ndaj Osasunës, një duel me kurthe: ”Arrijmë mirë në këtë ndeshje, sepse kemi patur kohë për të punuar dhe kjo nënkupton që kemi bërë mirë. Është një fushë shumë e vështirë. Luan i pari ndaj të fundit dhe kjo nuk më pëlqen aspak. Është një skuadër që luan mirë dhe në fushën e saj gjithmonë t’i bën gjërat e vështira. E dimë se çfarë na pret nesër.”
Kujtimet nga Pamplona: ”Nuk isha komod atje. E konfirmoj që ishte një vizitë e parehatshme. Gjithmonë na kanë komplikuar gjërat dhe kjo nuk do të ndryshoje.”
Taktika e ndeshjeve: ”Pothuajse gjithmonë është e njëjta. Me topin tentojmë të luajmë dhe pa të, tentojmë të bëjmë presion për të rikuperuar topin sa më parë. Sistemi varet ndonjëherë nga lojtarët që posedon. Ose për të surprizuar rivalin.”
E kuptoni që tifozët Madrilen nuk duan finalen e kupës në Bernabeu?: ”Nëse kërkesa do ishte bërë nga Real Madridi që finalja të luhej në Barcelonë, përgjigjia do të ishte e njëjta. Për të mos thënë budallallëqe, ashtu si gjithmonë, shikoni atë që tha presidenti. Nëse ai thotë se ka punime, atëherë ka punime.”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn